ประกาศกรมการขนส่งทางบกประกาศกรมการขนส่งทางบกเรื่องกำหนดคุณสมบัติ คุณลักษณะ และการติดตั้งอุปกรณ์มองภาพของรถจักรยานยนต์และกำหนดหลักเกณฑ์วิธีการ และเงื่อนไขการรับรองแบบอุปกรณ์มองภาพและแบบการติดตั้งอุปกรณ์มองภาพของรถจักรยานยนต์พ.ศ. ๒๕๕๗[๑] เพื่อให้ส่วนควบและเครื่องอุปกรณ์ของรถจักรยานยนต์เกิดความปลอดภัยในการใช้งานและสอดคล้องกับมาตรฐานสากลอาศัยอำนาจตามความในข้อ ๑๑ และข้อ ๑๒แห่งกฎกระทรวงกำหนดส่วนควบและเครื่องอุปกรณ์สำหรับรถ พ.ศ. ๒๕๕๑อธิบดีกรมการขนส่งทางบกกำหนดให้อุปกรณ์มองภาพเป็นส่วนควบและเครื่องอุปกรณ์ที่ต้องผ่านการรับรองแบบและประกาศกำหนดคุณสมบัติ คุณลักษณะ และการติดตั้ง อุปกรณ์มองภาพของรถจักรยานยนต์และกำหนดหลักเกณฑ์ วิธีการ และเงื่อนไขการรับรองแบบอุปกรณ์มองภาพและแบบการติดตั้งอุปกรณ์มองภาพของรถจักรยานยนต์ดังต่อไปนี้ข้อ ๑ ประกาศนี้ให้ใช้บังคับกับรถจักรยานยนต์ที่ไม่มีตัวถังในกรณีดังต่อไปนี้(๑) ผลิต ประกอบ หรือนำเข้าเพื่อจำหน่าย(๒) ผลิต ประกอบ หรือนำเข้าเพื่อใช้เองที่มีจำนวนเกินกว่า ๕คันต่อแบบต่อปีข้อ ๒ ในประกาศนี้(๑) รถจักรยานยนต์ที่ไม่มีตัวถัง (bodywork) หมายความว่ารถจักรยานยนต์ที่ไม่มีอุปกรณ์ใดครอบผู้ขับรถทั้งหมดหรือบางส่วน(๒) อุปกรณ์มองภาพ หมายความว่า อุปกรณ์ใด ๆที่ติดตั้งกับรถจักรยานยนต์เพื่อให้ผู้ขับขี่สามารถมองเห็นสภาพการจราจรด้านข้างและด้านหลังได้อย่างชัดเจน(๓) รัศมีความโค้ง (r) หมายความว่าค่าเฉลี่ยของรัศมีความโค้งที่วัดจากผิวสะท้อนของอุปกรณ์มองภาพตามวิธีที่กำหนดไว้ในภาคผนวก๑(๔) รัศมีความโค้งหลัก ณ จุดใด ๆ บนผิวสะท้อน ri และ r'i หมายความว่าค่าที่ได้จากการใช้เครื่องมือวัดตามวิธีที่กำหนดไว้ในภาคผนวก ๑ซึ่งวัดจากส่วนโค้งของผิวสะท้อนที่อยู่ในระนาบที่ขนานกับส่วนที่ใหญ่ที่สุดของกระจกณ ตำแหน่งกึ่งกลางของความยาวกระจกและบนส่วนโค้งของผิวสะท้อนที่ตั้งฉากกับส่วนที่ใหญ่ที่สุดของกระจก(๕) รัศมีความโค้ง ณ จุดใด ๆ บนผิวสะท้อน (rp) หมายความว่า ค่าเฉลี่ยทางคณิตศาสตร์ของรัศมีความโค้งหลัก ณ จุดใด ๆบนผิวสะท้อน ri และ r'i เช่นrp = ri + r'i๒(๖) ศูนย์กลางกระจก หมายความว่าศูนย์กลางของพื้นที่กระจกที่เป็นผิวสะท้อน(๗) รัศมีความโค้ง c หมายความว่า รัศมีความโค้งของชุดกระจกที่เป็นส่วนโค้งของวงกลมซึ่งใกล้เคียงที่สุดกับความโค้งมนของส่วนนั้นๆ ของอุปกรณ์มองภาพ(๘) แบบ หมายความว่า สิ่งที่กำหนดความเหมือนกันของสาระสำคัญเกี่ยวกับคุณสมบัติคุณลักษณะ สมรรถนะ ระบบการทำงาน ประสิทธิภาพการทำงาน การติดตั้ง ประเภท ขนาดหรือจำนวนของส่วนควบและเครื่องอุปกรณ์(๙) ผู้ผลิต หมายความว่า(ก) ผู้ผลิตส่วนควบและเครื่องอุปกรณ์ ซึ่งได้แก่ ผู้ที่ทำการผลิตประกอบ หรือนำเข้าอุปกรณ์มองภาพ(ข) ผู้ผลิตรถ ซึ่งได้แก่ ผู้ที่ทำการผลิต ประกอบหรือนำเข้ารถจักรยานยนต์ที่ติดตั้งอุปกรณ์มองภาพ(๑๐) หน่วยงานทดสอบ หมายความว่า กรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ทดสอบอุปกรณ์มองภาพหรือทดสอบการติดตั้งอุปกรณ์มองภาพ(๑๑) หน่วยงานตรวจสอบการผลิตให้เป็นไปตามต้นแบบ(Conformity of Production : COP) หมายความว่ากรมการขนส่งทางบกหรือหน่วยงานที่กรมการขนส่งทางบกยินยอมให้ทำหน้าที่ตรวจประเมินระบบคุณภาพการผลิตและสุ่มตรวจอุปกรณ์มองภาพหรือการติดตั้งอุปกรณ์มองภาพให้เป็นไปตามต้นแบบที่ได้รับการรับรองหมวด ๑คุณสมบัติและคุณลักษณะ ข้อ ๓ อุปกรณ์มองภาพของรถจักรยานยนต์ต้องมีคุณสมบัติคุณลักษณะ และเกณฑ์การทดสอบ ดังต่อไปนี้(๑) คุณสมบัติและคุณลักษณะทั่วไป(ก) ต้องสามารถปรับได้(ข) ขอบของผิวสะท้อนต้องอยู่ภายในชุดยึดกระจกและมีค่ารัศมีความโค้ง c ในทุกจุดทุกทิศทางไม่น้อยกว่า ๒.๕ มิลลิเมตรกรณีผิวสะท้อนยื่นออกมาจากชุดยึดกระจก ขอบของส่วนที่ยื่นเกินต้องมีค่ารัศมีความโค้งc ไม่น้อยกว่า ๒.๕ มิลลิเมตร และเมื่อใช้แรงกระทำไม่เกิน ๕๐ นิวตัน ณจุดที่ยื่นมากที่สุดในแนวระดับและขนานกับระนาบกึ่งกลางตามความยาวของรถจักรยานยนต์ขอบของส่วนที่ยื่นสามารถเข้าไปอยู่ในชุดยึดกระจกได้(ค)เมื่อติดตั้งอุปกรณ์มองภาพในทุกส่วนของอุปกรณ์โดยไม่คำนึงถึงการปรับแต่งของอุปกรณ์ที่ติดตั้งชิ้นส่วนที่ติดกับชุดยึดกระจกและทำการทดสอบการกระแทกที่กำหนดไว้ในข้อ ๑ ของภาคผนวก ๒โดยนำลูกตุ้มทรงกลมขนาดเส้นผ่านศูนย์กลาง ๑๐๐ มิลลิเมตร กระแทก ณ จุดสัมผัสในตำแหน่งที่กำหนดในการทดสอบขอบของผิวสะท้อนต้องมีค่ารัศมีความโค้ง c ไม่น้อยกว่า ๒.๕ มิลลิเมตร เว้นแต่กรณีขอบของผิวสะท้อนที่ใช้ยึดติดอุปกรณ์มองภาพมีรูหรือมีส่วนร่นที่มีขนาดเส้นผ่านศูนย์กลางน้อยกว่า๑๒ มิลลิเมตร ไม่ต้องทำการตรวจสอบรัศมีความโค้งดังกล่าวกรณีที่วัสดุที่ใช้เป็นอุปกรณ์มองภาพมีค่าความแข็งไม่เกิน ๖๐ Shore A ให้ยกเว้นการตรวจสอบตามที่กำหนดไว้ใน (ข) และ (ค)(๒) คุณสมบัติและคุณลักษณะเฉพาะ(ก) ขนาดของผิวสะท้อนแบ่งออกเป็นสองขนาด๑) ขนาดขั้นต่ำของผิวสะท้อนมีพื้นที่ของผิวสะท้อนไม่น้อยกว่า ๖๙ตารางเซนติเมตร และกรณีอุปกรณ์มองภาพเป็นกระจกทรงกลมต้องมีขนาดเส้นผ่านศูนย์กลางไม่น้อยกว่า๙๔ มิลลิเมตร หากอุปกรณ์มองภาพเป็นรูปทรงอื่นต้องมีส่วนที่เป็นวงกลมที่มีเส้นผ่านศูนย์กลาง ๗๘ มิลลิเมตรที่วางอยู่บนผิวสะท้อนได้๒) ขนาดสูงสุดของผิวสะท้อนกรณีอุปกรณ์มองภาพเป็นกระจกทรงกลมต้องมีเส้นผ่านศูนย์กลางไม่เกิน ๑๕๐ มิลลิเมตรหากอุปกรณ์มองภาพเป็นรูปทรงอื่น ต้องมีส่วนที่เป็นสี่เหลี่ยมผืนผ้าขนาดความกว้าง๑๒๐ มิลลิเมตร ความยาว ๒๐๐ มิลลิเมตร ที่วางอยู่บนผิวสะท้อนได้(ข) ผิวสะท้อนและค่าสัมประสิทธิ์ของการสะท้อน๑) ผิวสะท้อนของกระจกต้องเป็นทรงกลมนูน๒) ความแตกต่างระหว่างรัศมีความโค้ง (r) ของผิวสะท้อนต้องเป็นไปตามเกณฑ์ดังต่อไปนี้๒.๑) ความแตกต่างระหว่าง ri หรือ ri' และ rp ในแต่ละจุดอ้างอิงต้องไม่เกิน ๐.๑๕r๒.๒) ความแตกต่างระหว่างรัศมีความโค้ง rp๑ , rp๒ และ rp๓ เทียบกับค่า r ต้องไม่เกิน ๐.๑๕ r๓) รัศมีความโค้ง (r) ของกระจกต้องไม่น้อยกว่า ๑,๐๐๐ มิลลิเมตร แต่ไม่เกิน ๑,๕๐๐ มิลลิเมตร๔) ค่าสัมประสิทธิ์ของการสะท้อนตามวิธีการทดสอบที่กำหนดไว้ในภาคผนวก๓ ต้องไม่น้อยกว่าร้อยละ ๔๐ กรณีที่อุปกรณ์มองภาพมี ๒ ตำแหน่ง คือตำแหน่งในเวลากลางวันและตำแหน่งในเวลากลางคืนให้ตำแหน่งในเวลากลางวันสามารถมองเห็นสีของสัญญาณไฟจราจรได้และตำแหน่งในเวลากลางคืนต้องมีค่าสัมประสิทธิ์ของการสะท้อนไม่น้อยกว่าร้อยละ๔๕) เมื่ออุปกรณ์มองภาพอยู่ในสภาพอากาศที่เลวร้ายผิวสะท้อนต้องเป็นไปตาม ๔) และสามารถใช้งานได้ปกติ(๓)อุปกรณ์มองภาพต้องทำการทดสอบการกระแทกและการดัดโค้งตามวิธีการทดสอบที่กำหนดไว้ในภาคผนวก๒ และต้องมีเกณฑ์ ดังต่อไปนี้(ก) การทดสอบการกระแทกแกนเหวี่ยงที่ทำการทดสอบยังคงแกว่งต่อไปหลังการกระแทกและอยู่ในแนวของตำแหน่งที่ปล่อยลูกตุ้มที่ทำมุมไม่น้อยกว่า๒๐ องศากับแนวตั้งของตำแหน่งที่ทำการทดสอบโดยให้มีความคลาดเคลื่อนของการวัดมุมไม่เกิน ± ๑ องศา และ(ข) การทดสอบการกระแทกและการดัดโค้งผิวสะท้อนต้องไม่แตกขณะทำการทดสอบหากเกิดแตกระหว่างทำการทดสอบต้องมีผลการทดสอบและเงื่อนไขอย่างใดอย่างหนึ่งดังต่อไปนี้ ให้ถือว่าผ่านเกณฑ์การทดสอบ๑)เศษกระจกที่แตกยังคงอยู่ภายในชุดยึดกระจกหรืออยู่ในพื้นผิวตัวยึดกับชุดยึดกระจกแต่อุปกรณ์มองภาพบางส่วนในแต่ละด้านที่แตกออกมาต้องมีขนาดไม่เกิน๒.๕ มิลลิเมตร อาจมีชิ้นส่วนของเศษกระจกของอุปกรณ์มองภาพที่หลุดออกจากจุดที่ทำการกระแทกได้๒) ผิวสะท้อนทำด้วยกระจกนิรภัยหมวด ๒การติดตั้ง ข้อ ๔ การติดตั้งอุปกรณ์มองภาพของรถจักรยานยนต์ต้องเป็นไปตามเกณฑ์ดังต่อไปนี้(๑) ติดตั้งอย่างมั่นคงและต้องไม่เคลื่อนที่ในสภาวะการใช้งานปกติ(๒) ติดตั้งที่ด้านขวาและซ้ายของรถจักรยานยนต์ จำนวนด้านละ ๑ ชุด(๓)เมื่อทำการวัดตำแหน่งการติดตั้งต้องให้คันบังคับรถอยู่ในตำแหน่งตั้งตรง และตำแหน่งการติดตั้งอุปกรณ์มองภาพต้องอยู่ที่ระยะกึ่งกลางจากผิวสะท้อนห่างจากแนวกึ่งกลางตามความยาวของรถตัดกับจุดกึ่งกลางของคันบังคับออกไปด้านนอกตัวรถไม่น้อยกว่า๒๘๐ มิลลิเมตร(๔)ติดตั้งในลักษณะที่ผู้ขับรถสามารถปรับอุปกรณ์มองภาพได้ในตำแหน่งการขับรถปกติข้อ ๕ อุปกรณ์มองภาพที่จะติดตั้งกับรถจักรยานยนต์ต้องเป็นไปตามเงื่อนไขอย่างใดอย่างหนึ่งดังต่อไปนี้(๑) ผ่านการรับรองแบบอุปกรณ์มองภาพตามประกาศนี้(๒) ได้รับการรับรองมาตรฐานผลิตภัณฑ์อุตสาหกรรมกระจกมองหลังสำหรับรถจักรยานยนต์ มาตรฐานเลขที่ มอก. ๒๓๓๐ - ๒๕๕๐ ขึ้นไป(๓) ได้รับการรับรองมาตรฐานตามข้อกำหนดทางเทคนิคของสหประชาชาติข้อกำหนดที่ ๘๑ ว่าด้วยอุปกรณ์มองภาพสำหรับรถจักรยานยนต์ อนุกรมที่ ๐๐ (UN Regulation No. ๘๑.๐๐) ขึ้นไป(๔) ได้รับการรับรองมาตรฐานหรือข้อกำหนดทางเทคนิคจากหน่วยงานอื่นนอกจาก(๒) หรือ (๓) ที่กรมการขนส่งทางบกให้ความเห็นชอบหมวด ๓การรับรองแบบ ส่วนที่ ๑การยื่นคำขอ ข้อ ๖ ผู้ผลิตอุปกรณ์มองภาพหรือผู้ผลิตรถที่ติดตั้งอุปกรณ์มองภาพที่ประสงค์จะขอรับรองแบบอุปกรณ์มองภาพหรือแบบการติดตั้งอุปกรณ์มองภาพแล้วแต่กรณี ให้ยื่นคำขอ ณ สำนักวิศวกรรมยานยนต์กรมการขนส่งทางบกพร้อมด้วยเอกสารหลักฐาน ดังต่อไปนี้(๑) บุคคลธรรมดา(ก) ภาพถ่ายบัตรประจำตัวประชาชน ในกรณีผู้ขอเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานรัฐบาลต่างประเทศหรือองค์การระหว่างประเทศออกให้(ข) หนังสือมอบอำนาจในกรณีมีการมอบอำนาจพร้อมภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ(ค) เอกสารแสดงข้อมูลประกอบการพิจารณารับรองแบบอุปกรณ์มองภาพและแบบการติดตั้งอุปกรณ์มองภาพในแต่ละกรณีจำนวน ๓ ชุด ดังต่อไปนี้๑)กรณีการรับรองแบบอุปกรณ์มองภาพให้ใช้เอกสารแสดงข้อมูลสำหรับการรับรองแบบอุปกรณ์มองภาพตามที่กำหนดไว้ในภาคผนวก๔ โดยมีรายละเอียดในข้อมูลทั่วไปและข้อมูลอุปกรณ์มองภาพ ดังต่อไปนี้๑.๑) รายละเอียดด้านเทคนิค วิธีการติดตั้งและระบุแบบอุปกรณ์มองภาพที่จะติดตั้งกับรถจักรยานยนต์๑.๒) รูปภาพหรือรูปวาดของอุปกรณ์มองภาพที่แสดงรายละเอียดตามคุณสมบัติและคุณลักษณะที่กำหนดไว้ในหมวด ๑และระบุตำแหน่งการแสดงเครื่องหมายการรับรองแบบ๑.๓) รายละเอียดการเตรียมการจัดการหรือเอกสารที่แสดงถึงระบบควบคุมคุณภาพการผลิตให้เป็นไปตามต้นแบบของผู้ผลิต๒)กรณีการรับรองแบบการติดตั้งอุปกรณ์มองภาพให้ใช้เอกสารแสดงข้อมูลสำหรับการรับรองแบบการติดตั้งอุปกรณ์มองภาพตามที่กำหนดไว้ในภาคผนวก๔ โดยมีรายละเอียดในข้อมูลทั่วไปและข้อมูลการติดตั้งอุปกรณ์มองภาพ ดังต่อไปนี้๒.๑) รายละเอียดด้านเทคนิคของรถจักรยานยนต์ที่ติดตั้งอุปกรณ์มองภาพ๒.๒)รายการของชิ้นส่วนที่ประกอบกันซึ่งใช้ติดตั้งอุปกรณ์มองภาพกับรถจักรยานยนต์๒.๓)รูปภาพหรือรูปวาดของชิ้นส่วนที่แสดงรายละเอียดตำแหน่งการติดตั้งอุปกรณ์มองภาพกับโครงสร้างรถรวมถึงวัสดุที่ใช้ในการปรับการติดตั้งอุปกรณ์มองภาพ๒.๔)รายละเอียดการเตรียมการจัดการหรือเอกสารที่แสดงถึงระบบควบคุมคุณภาพการผลิตให้เป็นไปตามต้นแบบของผู้ผลิต(ง) ตัวอย่างอุปกรณ์มองภาพที่ขอรับรองแบบ จำนวน ๔ ชุดในกรณีการรับรองแบบอุปกรณ์มองภาพหรือตัวอย่างรถที่ติดตั้งอุปกรณ์มองภาพที่ขอรับรองแบบ จำนวน ๑ คัน ในกรณีการรับรองแบบการติดตั้งอุปกรณ์มองภาพให้กรมการขนส่งทางบกหรือหน่วยงานทดสอบตามที่ได้รับแจ้ง ทั้งนี้ เมื่อมีการแจ้งให้เพิ่มเติมตัวอย่างอุปกรณ์มองภาพหรือรถที่ติดตั้งอุปกรณ์มองภาพดังกล่าวต้องมอบตัวอย่างดังกล่าว แล้วแต่กรณีให้กรมการขนส่งทางบกหรือหน่วยงานทดสอบตามที่ได้รับแจ้ง(จ)หลักฐานผลการทดสอบหรือผลการตรวจสอบอุปกรณ์มองภาพหรือการติดตั้งอุปกรณ์มองภาพ(ถ้ามี)(ฉ) หลักฐานผลการประเมินการตรวจสอบการผลิตให้เป็นไปตามต้นแบบ (ถ้ามี)(ช) หลักฐานการผ่านการรับรองมาตรฐานหรือข้อกำหนดทางเทคนิคของอุปกรณ์มองภาพ(ถ้ามี)(๒) ห้างหุ้นส่วนสามัญจดทะเบียน ห้างหุ้นส่วนจำกัด หรือบริษัทจำกัด(ก) หนังสือรับรองการจดทะเบียนนิติบุคคล(ข) ภาพถ่ายบัตรประจำตัวประชาชนของผู้มีอำนาจลงนามในกรณีผู้มีอำนาจลงนามเป็นคนต่างด้าวตามกฎหมายว่าด้วยคนเข้าเมืองให้ยื่นใบสำคัญประจำตัวคนต่างด้าวพร้อมทั้งหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้(ค) เอกสารตามข้อ ๖ (๑) (ข) (ค) (ง) (จ) (ฉ) และ (ช)(๓) ส่วนราชการ รัฐวิสาหกิจ หรือสถาบันการศึกษา(ก) หนังสือมอบอำนาจของส่วนราชการ รัฐวิสาหกิจ หรือสถาบันการศึกษาให้ดำเนินการยื่นคำขอหนังสือรับรองแบบ(ข) เอกสารตามข้อ ๖ (๑) (ค) (ง) (จ) (ฉ) และ (ช)ส่วนที่ ๒การตรวจสอบ ข้อ ๗ เมื่อได้รับคำขอแล้วให้เจ้าหน้าที่ผู้รับคำขอตรวจสอบเอกสารหลักฐานให้ครบถ้วนถูกต้องในกรณีที่เอกสารไม่ครบถ้วนถูกต้องให้แจ้งผู้ยื่นคำขอไปดำเนินการแก้ไขภายใน ๔๕ วันในกรณีที่เอกสารครบถ้วนถูกต้องให้ดำเนินการ ดังต่อไปนี้(๑) ตรวจสอบคุณสมบัติ คุณลักษณะ และการติดตั้ง(ก) กรณีขอรับรองแบบอุปกรณ์มองภาพให้ดำเนินการทดสอบหรือตรวจสอบคุณสมบัติและคุณลักษณะตามที่กำหนดไว้ในหมวด๑และกรณีขอรับรองแบบการติดตั้งอุปกรณ์มองภาพให้ดำเนินการทดสอบและตรวจสอบการติดตั้งตามที่กำหนดไว้ในหมวด๒(ข) ตรวจสอบผลการทดสอบหรือตรวจสอบคุณสมบัติ คุณลักษณะหรือการติดตั้งตาม (ก) ของผู้ผลิตหรือหน่วยงานทดสอบอย่างใดอย่างหนึ่ง ดังต่อไปนี้๑)ผลการทดสอบหรือตรวจสอบของผู้ผลิตที่เป็นหน่วยงานทดสอบตามที่กำหนดไว้ในภาคผนวก ๕๒) ผลการทดสอบหรือตรวจสอบของหน่วยงานทดสอบตามที่กำหนดไว้ในภาคผนวก ๕๓)ผลการทดสอบหรือตรวจสอบของหน่วยงานทดสอบตามความตกลงว่าด้วยการรับรองข้อกำหนดทางเทคนิคของยานยนต์อุปกรณ์ และส่วนควบติดตั้งและ/หรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบตามข้อกำหนดทางเทคนิคปี ๑๙๕๘ ของคณะกรรมาธิการเศรษฐกิจแห่งยุโรป องค์การสหประชาชาติ๔) ผลการทดสอบหรือตรวจสอบของผู้ผลิตที่มีวิศวกรที่ได้รับมอบหมายจากกรมการขนส่งทางบกเป็นพยานในการทดสอบหรือตรวจสอบตามหลักเกณฑ์ที่กำหนดในกรณีกรมการขนส่งทางบกยอมรับผลการทดสอบหรือตรวจสอบคุณสมบัติและคุณลักษณะอุปกรณ์มองภาพตาม(ข) ให้ยกเว้นการทดสอบหรือตรวจสอบตามที่กำหนดไว้ในหมวด ๑หรือยอมรับผลการทดสอบและตรวจสอบการติดตั้งอุปกรณ์มองภาพตาม (ข)ให้ยกเว้นการทดสอบและตรวจสอบตามที่กำหนดไว้ในหมวด ๒(๒) ตรวจสอบการผลิตให้เป็นไปตามต้นแบบ (Conformity of Production : COP)(ก)กรณีขอรับรองแบบอุปกรณ์มองภาพหรือแบบการติดตั้งอุปกรณ์มองภาพให้ดำเนินการตรวจสอบการผลิตให้เป็นไปตามต้นแบบตามที่กำหนดไว้ในข้อ๑ ของภาคผนวก ๖ เว้นแต่กรณีการขอรับรองแบบการติดตั้งอุปกรณ์มองภาพเป็นรายคันโดยระบุตัวเลขชี้บ่งยานยนต์ (Vehicle Identification Number : VIN) ให้ยกเว้นการตรวจสอบการผลิตให้เป็นไปตามต้นแบบดังกล่าว(ข) ตรวจสอบผลการตรวจสอบการผลิตให้เป็นไปตามต้นแบบของผู้ผลิตหรือหน่วยงานตรวจสอบการผลิตให้เป็นไปตามต้นแบบอย่างใดอย่างหนึ่งดังต่อไปนี้๑)ผลการตรวจสอบการผลิตให้เป็นไปตามต้นแบบของผู้ผลิตที่เป็นหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๕๒) ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบตามที่กำหนดไว้ในภาคผนวก๕๓)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบท้ายความตกลงว่าด้วยการรับรองข้อกำหนดทางเทคนิคของยานยนต์อุปกรณ์และส่วนควบติดตั้ง และ/หรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบตามข้อกำหนดทางเทคนิค ปี๑๙๕๘ ของคณะกรรมาธิการเศรษฐกิจแห่งยุโรป องค์การสหประชาชาติ๔)ผลการตรวจสอบการผลิตให้เป็นไปตามต้นแบบของหน่วยงานตรวจสอบการผลิตให้เป็นไปตามต้นแบบที่ได้รับอนุญาตจากสำนักงานคณะกรรมการแห่งชาติว่าด้วยการรับรองระบบงานโดยต้องเป็นไปตามมาตรฐานที่กำหนดในประเภทของหน่วยงานตรวจสอบการผลิตให้เป็นไปตามต้นแบบที่กำหนดไว้ในภาคผนวก๕ในกรณีกรมการขนส่งทางบกยอมรับผลการตรวจสอบการผลิตให้เป็นไปตามต้นแบบตาม(ข) ให้ยกเว้นการตรวจสอบการผลิตให้เป็นไปตามต้นแบบที่กำหนดไว้ในข้อ ๑ ของภาคผนวก ๖ส่วนที่ ๓เงื่อนไขการขอรับรองแบบ ข้อ ๘ การขอรับรองแบบอุปกรณ์มองภาพและแบบการติดตั้งอุปกรณ์มองภาพต้องเป็นไปตามเงื่อนไขดังต่อไปนี้(๑) แบบอุปกรณ์มองภาพที่ขอรับรองให้ถือว่าเป็นแบบเดียวกันดังต่อไปนี้(ก) ขนาดและรัศมีความโค้งของผิวสะท้อนของอุปกรณ์มองภาพ(ข) การออกแบบ รูปร่าง หรือวัสดุของอุปกรณ์มองภาพรวมถึงการติดตั้งกับรถ(๒) แบบการติดตั้งอุปกรณ์มองภาพที่ขอรับรองให้ถือว่าเป็นแบบเดียวกันดังต่อไปนี้(ก) ลักษณะเชิงเรขาคณิตของรถที่จะมีผลต่อการติดตั้งอุปกรณ์มองภาพ(ข) ตำแหน่งการติดตั้งกับโครงสร้างรถและแบบของอุปกรณ์มองภาพที่ระบุไว้(๓)ผู้ผลิตต้องส่งมอบตัวอย่างอุปกรณ์มองภาพหรือตัวอย่างการติดตั้งอุปกรณ์มองภาพตามแบบที่ขอรับรองให้กรมการขนส่งทางบกหรือหน่วยงานทดสอบตามที่ได้รับแจ้งข้อ ๙ แบบอุปกรณ์มองภาพต้องมีคุณสมบัติและคุณลักษณะเป็นไปตามที่กำหนดไว้ในหมวด๑ และแบบการติดตั้งอุปกรณ์มองภาพต้องมีการติดตั้งเป็นไปตามที่กำหนดไว้ในหมวด ๒ข้อ ๑๐ ในกรณีอุปกรณ์มองภาพและการติดตั้งอุปกรณ์มองภาพผ่านการรับรองตามมาตรฐานหรือข้อกำหนดทางเทคนิคดังต่อไปนี้ให้ถือว่ามีคุณสมบัติ คุณลักษณะ และการติดตั้งเป็นไปตามประกาศนี้(๑) มาตรฐานผลิตภัณฑ์อุตสาหกรรม กระจกมองหลังสำหรับรถจักรยานยนต์มาตรฐานเลขที่ มอก. ๒๓๓๐ - ๒๕๕๐ ขึ้นไป(๒) ข้อกำหนดทางเทคนิคของสหประชาติ ข้อกำหนดที่ ๘๑ว่าด้วยอุปกรณ์มองภาพสำหรับรถจักรยานยนต์ อนุกรมที่ ๐๐ (UN Regulation No. ๘๑.๐๐) ขึ้นไปส่วนที่ ๔การออกหนังสือรับรองแบบ ข้อ ๑๑ ในกรณีอุปกรณ์มองภาพหรือการติดตั้งอุปกรณ์มองภาพเป็นไปตามที่กำหนดไว้ในข้อ๙ และผ่านการตรวจสอบการผลิตให้เป็นไปตามต้นแบบตามที่กำหนดไว้ในข้อ ๑ ของภาคผนวก ๖ ให้เจ้าหน้าที่ผู้รับผิดชอบนำเสนออธิบดีหรือผู้ที่ได้รับมอบหมายเพื่อออกหนังสือรับรองแบบแล้วแต่กรณี หนังสือรับรองแบบให้เป็นไปตามที่กำหนดในภาคผนวก ๗ข้อ ๑๒ ในกรณีอุปกรณ์มองภาพหรือการติดตั้งอุปกรณ์มองภาพไม่เป็นไปตามที่กำหนดไว้ในข้อ๙ หรือไม่ผ่านการตรวจสอบการผลิตให้เป็นไปตามต้นแบบตามที่กำหนดไว้ในข้อ ๑ ของภาคผนวก ๖ ให้ถือว่าไม่ผ่านการรับรองแบบตามประกาศนี้และให้เจ้าหน้าที่ผู้รับผิดชอบแจ้งให้ผู้ยื่นคำขอทราบส่วนที่ ๕การกำหนดเครื่องหมายการรับรองแบบ ข้อ ๑๓ ผู้ผลิตที่ได้รับหนังสือรับรองแบบอุปกรณ์มองภาพและแบบการติดตั้งอุปกรณ์มองภาพต้องจัดทำเครื่องหมายการรับรองแบบที่กำหนดไว้ในภาคผนวก๘และให้มีเครื่องหมายการรับรองแบบเฉพาะการรับรองแบบอุปกรณ์มองภาพไว้ที่อุปกรณ์มองภาพทุกชิ้นที่ผลิตเท่านั้นทั้งนี้กรมการขนส่งทางบกอาจยอมรับการทำเครื่องหมายดังกล่าวที่ผ่านการรับรองจากประเทศภาคีความตกลงว่าด้วยการรับรองข้อกำหนดทางเทคนิคของยานยนต์อุปกรณ์ และส่วนควบติดตั้ง และ/หรือใช้ในยานยนต์และเงื่อนไขสำหรับการยอมรับร่วมกันของการให้ความเห็นชอบตามข้อกำหนดทางเทคนิค ปี๑๙๕๘ ของคณะกรรมาธิการเศรษฐกิจแห่งยุโรป องค์การสหประชาชาติหรือจากสำนักงานมาตรฐานผลิตภัณฑ์อุตสาหกรรมตามที่กำหนดไว้ในข้อ ๑๐เครื่องหมายการรับรองแบบตามวรรคหนึ่งให้แสดงหรือติดกับอุปกรณ์มองภาพในตำแหน่งที่มองเห็นได้ง่ายสะดวกแก่การตรวจสอบส่วนที่ ๖การตรวจสอบการผลิตให้เป็นไปตามต้นแบบที่ได้รับหนังสือรับรองแบบ ข้อ ๑๔ อุปกรณ์มองภาพที่ได้รับการรับรองแบบหรือรถจักรยานยนต์ที่ได้รับรองแบบการติดตั้งอุปกรณ์มองภาพแล้วให้มีการตรวจสอบการผลิตให้เป็นไปตามต้นแบบตามที่กำหนดไว้ในข้อ ๒ ของภาคผนวก ๖และต้องเป็นไปตามหลักเกณฑ์และเงื่อนไข ดังต่อไปนี้(๑) แบบอุปกรณ์มองภาพ(ก)ต้องเป็นอุปกรณ์มองภาพที่มีเครื่องหมายการรับรองแบบตามที่กำหนดไว้ในข้อ ๑๓ และต้องมีคุณสมบัติและคุณลักษณะเป็นไปตามที่กำหนดไว้ในหมวด๑(ข)ตรวจสอบการผลิตอุปกรณ์มองภาพให้ใช้วิธีสุ่มตัวอย่างและทำการตรวจสอบอุปกรณ์มองภาพให้เป็นไปตามต้นแบบตามที่กำหนดไว้ในข้อ๒ ของภาคผนวก ๖ โดยให้ตรวจสอบการผลิตสองปีต่อครั้ง (๒) แบบการติดตั้งอุปกรณ์มองภาพ(ก) ต้องเป็นรถที่มีการติดตั้งอุปกรณ์มองภาพที่ได้รับการรับรองแบบตามที่กำหนดไว้ในหมวด๒(ข)การตรวจสอบการติดตั้งอุปกรณ์มองภาพให้ใช้วิธีสุ่มตัวอย่างและทำการตรวจสอบอุปกรณ์มองภาพให้เป็นไปตามต้นแบบตามที่กำหนดไว้ในข้อ๒ ของภาคผนวก ๖ โดยให้ตรวจสอบการผลิตปีละครั้งส่วนที่ ๗การแก้ไขหรือเพิ่มเติมการรับรองแบบ ข้อ ๑๕ ในกรณีผู้ผลิตที่ได้รับหนังสือรับรองแบบประสงค์ขอแก้ไขเพิ่มเติมแบบอุปกรณ์มองภาพหรือแบบการติดตั้งอุปกรณ์มองภาพหรือรายละเอียดของหนังสือรับรองแบบให้ยื่นคำขอแก้ไขเพิ่มเติมณ สำนักวิศวกรรมยานยนต์ กรมการขนส่งทางบก พร้อมด้วยเอกสารหลักฐาน ดังต่อไปนี้(๑) หนังสือรับรองแบบฉบับเดิม(๒) เอกสารแสดงข้อมูลการแก้ไขเพิ่มเติม และรายงานผลการทดสอบรูปภาพหรือรูปวาดในกรณีขอแก้ไขเพิ่มเติมรายละเอียดที่เกิดจากการลงรายการในหนังสือรับรองแบบผิดพลาดคลาดเคลื่อนให้ใช้เฉพาะหลักฐานตาม (๑) หรือในกรณีการขอแก้ไขเพิ่มเติมตามวรรคหนึ่งที่ไม่จำเป็นต้องพิจารณาผลทดสอบรูปภาพหรือรูปวาดให้ได้รับยกเว้นหลักฐานรายงานผลทดสอบ รูปภาพหรือรูปวาดตาม(๒)ข้อ ๑๖ เมื่อได้รับคำขอแล้วให้เจ้าหน้าที่ผู้รับคำขอตรวจสอบเอกสารหลักฐานให้ครบถ้วนถูกต้องในกรณีที่เอกสารไม่ครบถ้วนถูกต้องให้แจ้งให้ผู้ยื่นคำขอดำเนินการแก้ไขภายใน๓๐ วัน ในกรณีเอกสารหลักฐานครบถ้วนถูกต้องให้ดำเนินการ ดังต่อไปนี้(๑)การขอแก้ไขเพิ่มเติมข้อผิดพลาดในการออกหนังสือรับรองแบบ เช่น ลงรายละเอียดผิดพลาดให้เจ้าหน้าที่ตรวจสอบข้อผิดพลาดตามคำขอหากเห็นว่ามีรายการผิดพลาดจริงให้แก้ไขรายการในหนังสือรับรองแบบให้ถูกต้องพร้อมลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไขหากเห็นว่ารายละเอียดของหนังสือรับรองแบบถูกต้องแล้วให้ชี้แจงหรือแจ้งเป็นหนังสือให้ผู้ยื่นคำขอทราบ(๒) การขอแก้ไขเพิ่มเติมแบบอุปกรณ์มองภาพหรือแบบการติดตั้งอุปกรณ์มองภาพให้เจ้าหน้าที่ตรวจสอบการขอแก้ไขเพิ่มเติมดังกล่าวว่าจำเป็นต้องดำเนินการทดสอบหรือไม่แล้วดำเนินการ ดังต่อไปนี้(ก) กรณีการขอแก้ไขเพิ่มเติมที่ไม่ต้องทำการทดสอบให้พิจารณาความถูกต้องของเอกสารแสดงข้อมูลประกอบการขอแก้ไขเพิ่มเติมหากเห็นว่าถูกต้องให้ดำเนินการแก้ไขเพิ่มเติมเอกสารท้ายหนังสือรับรองแบบพร้อมจัดทำเครื่องหมายการรับรองแบบในส่วนที่มีการเปลี่ยนแปลงตามที่กำหนดไว้ในภาคผนวก๘ พร้อมทั้งลงลายมือชื่อผู้ทำการแก้ไขและวันที่กำกับไว้ในรายการที่มีการแก้ไข(ข) กรณีการขอแก้ไขเพิ่มเติมที่ต้องทำการทดสอบให้พิจารณาความถูกต้องของเอกสารแสดงข้อมูลประกอบการขอแก้ไขเพิ่มเติมหากเห็นว่าถูกต้อง ให้เจ้าหน้าที่ดำเนินการตามข้อ ๑๑ และเมื่อดำเนินการเรียบร้อยแล้วปรากฏว่าเอกสารและผลการทดสอบครบถ้วนถูกต้อง ให้ดำเนินการออกหนังสือรับรองแบบฉบับใหม่ให้กับผู้ยื่นคำขอต่อไปส่วนที่ ๘การเลิกการผลิตประกอบ หรือนำเข้า ข้อ ๑๗ ในกรณีผู้ผลิตที่ได้รับหนังสือรับรองแบบประสงค์จะเลิกการผลิตประกอบ หรือนำเข้าอุปกรณ์มองภาพหรือยกเลิกการติดตั้งอุปกรณ์มองภาพตามแบบที่ได้รับรองไว้แล้วให้แจ้งรายละเอียดเกี่ยวกับการเลิกการผลิต ประกอบหรือนำเข้าดังกล่าวเป็นหนังสือให้กรมการขนส่งทางบกทราบส่วนที่ ๙การกำกับดูแลผู้ผลิตที่ได้รับหนังสือรับรองแบบ ข้อ ๑๘ ผู้ผลิตที่ได้รับหนังสือรับรองแบบต้องอำนวยความสะดวกให้แก่อธิบดีหรือผู้ที่อธิบดีมอบหมายเข้าทำการตรวจสอบกระบวนการผลิตทำการทดสอบ หรือทำการติดตั้ง ตลอดจนตรวจสอบการปฏิบัติตามประกาศนี้ ณ โรงงานผลิตโรงงานประกอบ คลังสินค้า สถานที่ติดตั้ง หรือสถานที่ทำการทดสอบข้อ ๑๙ เมื่อปรากฏว่าผู้ผลิตที่ได้รับหนังสือรับรองแบบผู้ใดไม่ปฏิบัติตามหลักเกณฑ์วิธีการ และเงื่อนไขที่กำหนดในประกาศนี้ หรือเจตนาทุจริตหรือจงใจยื่นเอกสารข้อมูลที่เป็นเท็จหรือปลอมแปลงหลักฐานหรือเอกสารแสดงข้อมูลในการขอรับรองแบบให้กรมการขนส่งทางบกมีอำนาจตักเตือนระงับใช้หนังสือรับรองแบบชั่วคราวหรือเพิกถอนหนังสือรับรองแบบ ตามควรแต่กรณีส่วนที่ ๑๐การอุทธรณ์ ข้อ ๒๐ ผู้ผลิตที่ได้รับหนังสือรับรองแบบซึ่งถูกระงับใช้หนังสือรับรองแบบชั่วคราวหรือถูกสั่งเพิกถอนหนังสือรับรองแบบมีสิทธิอุทธรณ์เป็นหนังสือต่ออธิบดีภายใน๑๕ วันนับแต่วันที่ได้รับแจ้งการระงับใช้หนังสือรับรองแบบชั่วคราวหรือเพิกถอนโดยระบุข้อโต้แย้งและข้อเท็จจริงหรือข้อกฎหมายที่อ้างอิงประกอบคำขอด้วย และให้นำหลักเกณฑ์ วิธีการและเงื่อนไขเกี่ยวกับการอุทธรณ์ตามกฎหมายว่าด้วยวิธีปฏิบัติราชการทางปกครองมาใช้บังคับทั้งนี้การอุทธรณ์ดังกล่าวไม่เป็นการทุเลาการบังคับตามคำสั่งเพิกถอนหนังสือรับรองแบบหมวด ๔การใช้บังคับ ข้อ ๒๑ ผู้ผลิตอุปกรณ์มองภาพหรือผู้ผลิตรถที่ติดตั้งอุปกรณ์มองภาพที่มีแบบอุปกรณ์มองภาพหรือแบบการติดตั้งอุปกรณ์มองภาพอยู่ก่อนวันที่๑ มกราคม ๒๕๕๙ สามารถผลิต ประกอบ หรือนำเข้าต่อไปได้จนถึงวันที่ ๓๑ ธันวาคม พ.ศ.๒๕๖๐ หากพ้นกำหนดเวลาดังกล่าว ผู้ผลิตอุปกรณ์มองภาพหรือผู้ผลิตรถที่ติดตั้งอุปกรณ์มองภาพต้องดำเนินการให้เป็นไปตามประกาศนี้ข้อ ๒๒ ประกาศนี้ให้มีผลใช้บังคับตั้งแต่วันที่ ๑มกราคม พ.ศ. ๒๕๕๙ เป็นต้นไปประกาศณ วันที่ ๑๑ ธันวาคม พ.ศ. ๒๕๕๗ธีระพงษ์รอดประเสริฐอธิบดีกรมการขนส่งทางบก[เอกสารแนบท้าย]๑. ภาคผนวก ๑วิธีการกำหนดรัศมีความโค้ง r จากผิวสะท้อนของอุปกรณ์มองภาพ๒. ภาคผนวก ๒ วิธีการทดสอบอุปกรณ์มองภาพ๓. ภาคผนวก ๓ วิธีการทดสอบเพื่อกำหนดการสะท้อนของอุปกรณ์มองภาพ๔. ภาคผนวก ๔ เอกสารแสดงข้อมูล๕. ภาคผนวก ๕ เงื่อนไขการยอมรับผลการทดสอบหรือตรวจสอบ หรือผลการตรวจสอบการผลิตให้เป็นไปตามต้นแบบ๖. ภาคผนวก ๖ การตรวจสอบการผลิตให้เป็นไปตามต้นแบบ (Conformity of Production : COP)๗. ภาคผนวก ๗ หนังสือรับรองแบบ๘. ภาคผนวก ๘ เครื่องหมายการรับรองแบบอุปกรณ์มองภาพและแบบการติดตั้งอุปกรณ์มองภาพ(ดูข้อมูลจากภาพกฎหมาย)ปริยานุช/ผู้จัดทำ๑๙ มกราคม ๒๕๕๘นุสรา/ผู้ตรวจ๙ กุมภาพันธ์๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๙ ง/หน้า ๑๕/๑๔ มกราคม ๒๕๕๘